Η **Μελπομένη Τσιριγώτη**, γνωστή με το καλλιτεχνικό όνομα ως **Μάγια Μελάγια** (Αθήνα, 29 Φεβρουαρίου 1928 - Αθήνα, 27 Δεκεμβρίου 2014), υπήρξε ερμηνεύτρια του μεταπολεμικού ελληνικού ελαφρού, λαϊκού και αρχοντορεμπέτικου τραγουδιού, καθώς και ηθοποιός του θεάτρου, ιδιαίτερα της επιθεώρησης και του κινηματογράφου.

Βιογραφία
---------

Γεννήθηκε στη Πλάκα στις 29 Φεβρουαρίου 1928. Από το 1947 έως το 1954 υπήρξε ζευγάρι με τον Γιώργο Μουζάκη. Το 1965 παντρεύεται έναν ομογενή επιχειρηματία των ΗΠΑ, και μένουν μαζί ως τον θανάτό του, το 1980. Απεβίωσε στην Αθήνα στις 27 Δεκεμβρίου 2014, σε ηλικία 86 ετών. Κηδεύτηκε παρουσία ελάχιστου κόσμου στο Κοιμητήριο Ζωγράφου.

Καριέρα
-------

Ξεκίνησε την καριέρα της το 1946 για να γνωρίσει μεγάλη επιτυχία τις δεκαετίες του 1950 και του 1960 στις νυχτερινές πίστες, στο θεατρικό πάλκο, αλλά και στον κινηματογράφο. Τραγούδησε κυρίως ελαφρολαϊκά και αρχοντορεμπέτικα. Το 1965 μεταναστεύει στην Αμερική, λόγω του γάμου της και αποσύρεται προσωρινά από το τραγούδι. Με τον θάνατο του συζύγου της, το 1980, επιστρέφει στην Ελλάδα, όπου εμφανίζεται σε μαγαζιά δευτέρας διαλογής αλλά και στην επαρχία όπου την καλούν για εμφανίσεις. Το 1981, κατά τη διάρκεια εμφάνισης της στον Πύργο Ηλείας, υπέστη εγκεφαλικό επεισόδιο και αποσύρθηκε οριστικά από το τραγούδι.

Κατά την πενηντάχρονη καλλιτεχνική της παρουσία συνεργάστηκε με πολλούς του χώρου της και κυρίως με τον Μανώλη Χιώτη, ενώ φέρεται να αποτελούσε για μεγάλο χρονικό διάστημα τη μούσα του Γιώργου Μουζάκη. Η Μάγια Μελάγια υπήρξε η δασκάλα της Σοφίας Λόρεν στο τραγούδι *Τι 'ναι αυτό που το λένε αγάπη* που τραγούδησε στην ταινία *Το παιδί και το δελφίνι* και έγινε διεθνής επιτυχία. Νονός του καλλιτεχνικού της ονόματος ήταν ο Ορέστης Λάσκος.

Δισκογραφία
-----------

* *Τα τραγούδια μιας ζωής*
* *Αξέχαστα τραγούδια*
* *Το πεπρωμένο μου*
* *Ανθολογία*

Φιλμογραφία
-----------

| Έτος | Τίτλος | Ρόλος |
| --- | --- | --- |
| 1956 | *Η άγνωστος*  | τραγουδίστρια |
| *Ποιος θα πληρώσει το μάρμαρο;* |  |
| 1957 | *3 τρελοί ντετέκτιβ*  |  |
| *Κατά λάθος μπαμπάς* |  |
| *Ραντεβού με τον έρωτα* |  |
| *Τσαρούχι, πιστόλι, παπιγιόν* | Λόλα |
| 1958 | *Η φτώχεια θέλει καλοπέραση* |  |
| 1960 | *Αγαπούλα μου* | τραγουδίστρια |
| 1961 | *Καπετάνιος για κλάματα*  |
| 1963 | *Λίγο πριν ξημερώσει* |
| *Ματωμένα στέφανα*  | Μαριγώ |
| 1964 | *Δίψα για ζωή* |  |
| *Ο θαλασσόλυκος* | τραγουδίστρια |
| *Ένας ζόρικος δεκανέας* | Μπέλα Μαράκη |
| 1983 | *Η παρεξήγηση* |  |
| 1987 | *Η βασίλισσα της ρέγγας* | Σουλτάνα |

Θεατρικές παραστάσεις
---------------------

Κατάλογος βασικών πληροφοριών θεατρικών παραστάσεων στις οποίες η Μ. Μελάγια συμμετείχε.

Άμεση ενημέρωση καταλόγου
Αυτός ο κατάλογος ενημερώνεται περιοδικά με μηχανικό τρόπο από ένα bot. Επεξεργασίες σε αυτό τον κατάλογο από χρήστες με το συνηθισμένο «χειροκίνητο» τρόπο θα αναιρεθούν με την επόμενη ανανέωση από το bot!

WQS | PetScan | YASGUI | Βρείτε εικόνες

| σεζόν | παράσταση | ρόλος | θίασος | θέατρο | σκηνοθέτης |
| --- | --- | --- | --- | --- | --- |
| *Ελληνική Θεατρική Περίοδος 1949/1950* | *Δώδεκα και πέντε* |  |  | *Θέατρο Σαμαρτζή* |  |
| *Ελληνική Θεατρική Περίοδος 1951/1952* | *Βασίλισσα της νύχτας* |  | *Νέος Μουσικός Οργανισμός* | Θέατρο Ακροπόλ | Τάκης Μουζενίδης |
| *Ελληνική Θεατρική Περίοδος 1951/1952* | *Να τι θα πη Αθήνα* |  | *Νέος Μουσικός Οργανισμός* | Θέατρο Ακροπόλ | *Απόλλων Γαβριηλίδης* |

Τέλος αυτόματα δημιουργημένου καταλόγου.
Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

Παραπομπές
----------

1. ↑  Μάγια Μελάγια 1928-2014
2. ↑  «Μάγια Μελάγια (Ηθοποιός, Τραγούδι)». *Φίνος Φιλμ*. Αρχειοθετήθηκε από το πρωτότυπο στις 8 Ιανουαρίου 2023. Ανακτήθηκε στις 8 Ιανουαρίου 2023.
3. ↑  «ΠΡΟΓΡΑΜΜΑ ΤΗΛΕΟΡΑΣΗΣ | Οι Ταινίες Της Ημέρας | Τετάρτη, 29 Αυγούστου 2012». *CAMERA STYLO*. 28 Αυγούστου 2012. Ανακτήθηκε στις 8 Ιανουαρίου 2023.
4. ↑  «ΕΡΤ - Πρόγραμμα Τηλεόρασης & Ραδιοφώνου». *ΕΡΤ*. Ανακτήθηκε στις 8 Ιανουαρίου 2023.
5. ↑  «ΕΡΤ - Πρόγραμμα Τηλεόρασης & Ραδιοφώνου». *ΕΡΤ*. Ανακτήθηκε στις 8 Ιανουαρίου 2023.

Βιβλιογραφία
------------

* Περικλής Τ. Ματαράγκας, *Οι φίλοι από τα παλιά. Η Μάγια Μελάγια και οι φίλοι*, Εκδόσεις «Σιγαρέτα» 2008